મુખ્યમંત્રી વિજય રૂપાણીએ ગુરુવારે વિધાનસભાગૃહમાં ગવર્નરના સંબોધન અંગે આભાર પ્રસ્તાવ ઉપરની ચર્ચામાં ભાગ લેતાં જુસ્સાભેર જણાવ્યું હતું કે, ભાજપની આ સરકાર ‘અયોધ્યા મેં રામ, યુવાનો કો કામ, કિસાનો કો દામ, મહેંગાઇ પે લગામ, હટાવો ભ્રષ્ટાચારી બદનામ’ ના મંત્ર સાથે કાર્યરત છે, દોઢ બે દાયકા પહેલાં ગુજરાતમાં ભ્રષ્ટાચાર શિષ્ટાચાર કહેવાતો, ભોગ ધરાવ્યા વિના કોઇ કામ થતું ન હતું, કોંગ્રેસના એક પ્રધાનમંત્રીએ જાહેરમાં કહેલું કેન્દ્રમાંથી આપવામાં આવતી સહાયનો રૂપિયો લાભાર્થી સુધી પહોંચતા ૧૫ પૈસા થઇ જાય છે, જ્યારે આજે કેન્દ્રનો એક રૂપિયો ગામડાં સુધી પહોંચતા સવા રૂપિયો બની જાય છે.